Մի խոսքով` իշխանությունը հասկացավ, որ խումբը` չնայած փորձագետների փոքրաթիվ կազմին, կարողացավ առաջին զեկույցը պատրաստել, հետեւաբար կարող էր պատրաստել նաեւ մյուսները: Բայց մենք շարժվեցինք Եվրոխորհրդի խորհրդարանական վեհաժողովի վերջին՝ 16.77 բանաձեւով, որտեղ խմբի անդամներին հորդորում էին շարունակել աշխատանքները եւ հանրությանը ներկայացնել կատարած աշխատանքների մասին մյուս զեկույցներ եւս: Ես եւ տիկին Սաֆարյանն օգտվեցին այդ հնարավորությունից եւ հանրությանը ներկայացրինք նաեւ մյուս չորս զեկույցները, որոնք կազմված էին մեր վեց ամսվա հավաքած նյութերի հիման վրա:Կարծում եմ` զեկույցներից ամենահիմնարարը վերջինն է որից մեկ օրինակ ես խորհրդարանական լսումների ժամանակ տվեցի Գեւորգ Կոստանյանին: Նա պետաիրավական հանձնաժողովի նախագահ էր ընտրվել, իսկ այդ զեկույցում ամենահիմնական հարցն է արծարծված. ի՞նչ է տեղի ունեցել Մարտի 1-ին: Մենք գիտեինք, որ ցուցարարների նկատմամբ անհամաչափ ուժ է կիրառվել, եւ դրանում բանակի մասնակցության փաստն անհերքելի է: